laion/Wikipedia-Exotic huggingface dataset:
עונת 1998/1999 בלה ליגה

עונת 1998/1999 הייתה העונה ה-68 של לה ליגה שהיא הליגה הספרדית הבכירה בכדורגל. העונה החלה ב-29 באוגוסט 1998 והסתיימה ב-20 ביוני 1999. הליגה כללה 20 קבוצות. שתי הקבוצות האחרונות ירדו לליגת משנה בסוף העונה. הקבוצות שזכו במקומות ה-17-18 השתתפו במשחקי המבחן עם קבוצה מליגת משנה. על ניצחון במשחק ליגה מוענקות שלוש נקודות. מליגת המשנה עלו אקסטרמדורה, דפורטיבו אלאבס וויאריאל. ברצלונה זכתה בתואר וזאת בפעם ה-16 בתולדות המועדון ובפעם השלישית ברציפות. היא לא זכתה בסופר קאפ הספרדי תוך הפסד לולנסיה בסיכום מפגש כפול - 4:3, 1:0. סלמנקה וטנריפה ירדו לליגת משנה בסוף העונה. אקסטרמדורה וויאריאל השתתפו במשחקי המבחן. כתוצאה מהם הם ירדו לליגת משנה. "פרס פיצ'צ'י" למלך השערים של העונה הוענק: ראול גונזלס (ספרד ספרד), ריאל מדריד, שכבש 25 שערים. "פרס זאמורה" לשוער הטוב ביותר הוענק: קרלוס רואה (ארגנטינה ארגנטינה), מיורקה, שספג 29 שערים ב-35 משחקים. פרס דון בלון הוענק על ידי העיתון דון בלון: הספרדי המצטיין: ראול גונזלס (ספרד ספרד) הזר המצטיין: לואיש פיגו (פורטוגל פורטוגל) מאמן העונה: הקטור קופר (ארגנטינה ארגנטינה) מדיה וקבצים בנושא עונת 1998/1999 בלה ליגה בוויקישיתוף נתונים מפורטים מאתר rsssf נתונים מפורטים מאתר bdfutbol
המצעד (סדרת טלוויזיה)

המצעד היא תוכנית טלוויזיה ישראלית המשודרת החל מ-8 בינואר 2017 בערוץ kidz התוכנית מדרגת כוכבים ומספרת על פריצתם בתור כוכבים אהובים בקרב בני הנוער. התוכנית מדרגת כוכבים וכוכבי רשת כמו: עלמה זק, נועה קירל, עדי ביטי, אדיר מילר, שני כהן, ליאת הר לב ועוד. "המצעד", במיזם "אישים" לתיעוד היצירה הישראלית
הצבעים משתנים

"הצבעים משתנים" הוא אלבום האולפן השלישי של מאיר בנאי, שיצא לאור במרץ 1990. אף על פי שהאלבום לא שיחזר את ההצלחה המסחרית לה זכה אלבומו הקודם "גשם", הוא נחשב בעיני רבים ממעריציו של בנאי לאחד הטובים באלבומיו. זהו שיתוף הפעולה הראשון בין מאיר בנאי למפיק המוזיקלי משה לוי, שהמשיך גם באלבומים "וביניהם", "לב סדוק" ובאלבום האקוסטי שיצא במסגרת האוסף הכפול "כמה אהבה". כל המילים, הלחנים והעיבודים לשירים היו של בנאי, ובין השירים הבולטים בו היו "אני גונב לא בשביל הכסף", "השמש עוזבת", "את אחת יחידה" ו"הצבעים משתנים עכשיו". את האלבום הפיקו מיכאל תפוח ואתי אנטה - "המון הפקות". כל השירים נכתבו והולחנו על ידי מאיר בנאי.  ישראל נחום - תופים אלון נדל - בס יאיר מיכאל - גיטרות אלי מגן - קונטרבס מאיר בנאי - סינטיסייזרים, פסנתר חשמלי, כלי הקשה אלקטרונים, קולות רקע, גיטרה אקוסטית, כלי הקשה, סינטי בס משה לוי - פסנתר, תיכנות מחשב, סינטיסייזרים, קולות רקע גלעד עצמון - סקסופון כלי מיתר וכלי עץ: קבוצת נגנים מתוך התזמורת הפילהרמונית הישראלית בניצוחו של מיכה הרן הוקלט ובושל ב"המון אולפני הקלטה" 1989 טכנאי הקלטה: יואב שדמה טכנאי מיקס: ג'ון מקסוויט, יואב שדמה ("השמש עוזבת") עוזרי טכנאי: עמי איילי, עדי פלטינוב עיצוב עטיפה: מנחם רגב מפיקים: מיכאל תפוח, אתי אנטה "המון הפקות" האלבום הצבעים משתנים ביוטיוב הרשמי של מאיר בנאי
פרס קמואש

פרס קמואש (בפורטוגזית: Prémio Camões) הוא הפרס הספרותי היוקרתי ביותר בעולם הדובר פורטוגזית. הפרס, הקרוי על שמו של המשורר לואיש דה קמואש, מוענק כל שנה, החל מ-1989, במשותף על ידי מוסד הספרייה הלאומית של פורטוגל ומשרד התרבות של ברזיל. מדיה וקבצים בנושא פרס קמואש בוויקישיתוף
גשם (אלבום)

גשם הוא אלבומו השני של מאיר בנאי, שכתב, הלחין ושר את כל שירי האלבום. האלבום הופיע ב-1987. המפיק המוזיקלי והמעבד של האלבום הוא מתי כספי. בין הבולטים שבשירי האלבום: "אצלך בעולם", "תגידי אש תגידי מים", "אל תלכי מכאן", "הלילה של אתי", "המסיבה שנגמרה" ושיר הנושא, "גשם" שהפך ללהיט. הקלטת כל הפלייבקים לאלבום ארכה כשבוע, ואת השירה לכל האלבום סיים בנאי להקליט בשלוש וחצי שעות. תוך חודשים ספורים הגיע האלבום למעמד אלבום זהב, על מכירות של 20,000 עותקים כל השירים נכתבו והולחנו על ידי מאיר בנאי.  מאיר בנאי - שירה, גיטרה אקוסטית ופסנתר מתי כספי - קלידים, כלי הקשה, הפקה מוזיקלית, עיבודים ז'אן פול זימבריס - תופים מיכה מיכאלי - בס יאיר מיכאל - גיטרות חשמליות עדי דגני - קלידים הוקלט ב"אולפני קולינור" וב"אולפני הרולד" טכנאי הקלטה: דודו רודן (אולפני קולינור), אייל מדיין (אולפני הרולד) טכנאי מיקס: יעקב מורנו באולפני "טריטון" עיצוב עטיפה: יהודה דרי מפיק: סולו יורמן האלבום גשם ביוטיוב הרשמי של מאיר בנאי
גשם (פירושונים)

האם התכוונתם ל... גשם – משקע אטמוספירי הנופל מהעננים כטיפות מים גשם – אלבום מוזיקה של מאיר בנאי גשם (שיר של בנזין) – שיר של להקת "בנזין". בהמשך התפרסם גם בביצוע אלי לוזון גשם – מחזה של גלעד עברון גשם – ערוץ טלוויזיה הפועל ברוסיה גשם – חברת יזמות נדל"ן ישראלית אישים: גשם הערבי – דמות תנ"כית בימי עזרא ונחמיה הגשם
כמה אהבה: האוסף (אלבום של מאיר בנאי)

"כמה אהבה: האוסף" הוא אלבום אוסף ראשון וכפול של שירי מאיר בנאי שיצא בשנת 2002. האוסף הורכב משני דיסקים - הראשון "כמה אהבה: האוסף", שכלל 18 ממיטב להיטיו של בנאי, ובהם "בשם האהבה", שיר חדש שנכתב והוקלט במיוחד עבור האוסף. האוסף כולל גם בפעם הראשונה על גבי אלבום את גרסאות הסינגל המקוריות של "את שומעת", "תפילת הדייג", "שירו של שפשף" ו"חלומות אחרים". השיר "בשם האהבה" נכתב על ידי מאיר בנאי והופק מוזיקלית על ידי אסף אמדורסקי ומשה לוי. הדיסק השני, "האלבום האקוסטי", כלל 10 שירים בביצועים אקוסטיים שהוקלטו במיוחד עבור האוסף. האלבום "האלבום האקוסטי" כלל שמונה שירים אותם הקליט בנאי בליווי משה לוי על הפסנתר ואקורדיון ועוד שניים אותם הקליט בנאי בשיתוף פעולה ראשון עם אחיו, אביתר בנאי - ביצוע של מאיר לשירו של אביתר "יש לי סיכוי" וביצוע משותף של שניהם לשירו של מאיר "אצלך בעולם". בין השירים שהוקלטו במיוחד לאלבום האקוסטי היו גם "הגשם הראשון" שהיה השיר הראשון אותו כתב בנאי ומעולם לא הוקלט, והשיר "רכה כמו משי" אותו כתב בנאי לאריק סיני ומעולם לא הקליט אותו בעצמו. את האוסף ערך דרור נחום וניהול הפרויקט היה של חיים שמש. האוסף הגיע במהרה למעמד אלבום זהב ובהמשך למעמד אלבום פלטינה. בביקורות שפורסמו עם צאת האוסף נכתב בין היתר: הארץ, גידי אביבי – "אחרי 20 שנות פעילות ושבעה וחצי תקליטים, מוציא מאיר בנאי תקליט אוסף משלו. אחרי כל השנים הללו הוא ראוי לאוסף, והאוסף ראוי לו. " מעריב, יוסי חרסונסקי – "בנאי אקוסטי זה כמו אי בודד יפהפה באוקיינוס של מוזיקת פופ חשמלית… הרבה עוצמה ואווירה יש בשירה העירומה הזו, בשקט הזה, כששומעים את הנשימות של הזמר…" עיתון תל אביב, אבי אפרתי – …"מדובר בקסם אמיתי. אל המנוחה, מחפש את הכיוון, אצלך בעולם ועוד כמה, מבוצעים שם ומצליחים לרגש בגדול. ככה בנאי כתב אותם, ככה הוא ביצע אותם בבית. אקוסטית. כל המקוריות, כל המובחנות, כל הייחוד נמצאים בהם…" זמן ת"א, שי להב – "יש כרגע מיני פסטיבל מאיר בנאי באוויר, וזה פחות או יותר הדבר במשמח היחיד שאפשר לשמוע ברדיו…" טכנאי הקלטה - "האלבום האקוסטי": סיימון ויינשטוק באולפני המון טכנאי הקלטה - "יש לי סיכוי" ו"אצלך בעולם" מתוך "האלבום האקוסטי": אביתר בנאי בבית של אביתר בנאי טכנאי מיקס - "האלבום האקוסטי": יוסי פרץ באולפני "ביאליק ארבע" עריכה דיגיטלית: יוסי פרץ באולפני "ביאליק ארבע" עיצוב עטיפה: יהודה דרי מפיק: חיים שמש עורך ויועץ אמנותי: דרור נחום הפקה בפועל: זהבית לגאלי האלבום כמה אהבה ביוטיוב הרשמי של מאיר בנאי האלבום האקוסטי ביוטיוב הרשמי של מאיר בנאי ראויים זה לזה, באתר הארץ, 6 במרץ 2002
האלבום האקוסטי

"האלבום האקוסטי" הוא חלק מתוך אלבום האוסף "כמה אהבה" שיצא גם בצורה עצמאית. "כמה אהבה" הוא אוסף ראשון וכפול של שירי מאיר בנאי שיצא בשנת 2002. האוסף הורכב משני דיסקים - הראשון "כמה אהבה: האוסף", שכלל 18 ממיטב להיטיו של בנאי, ובהם "בשם האהבה", שיר חדש שנכתב במיוחד עבור האוסף, ודיסק שני, "האלבום האקוסטי", שכלל 10 שירים בביצועים אקוסטיים שהוקלטו במיוחד עבור האוסף. האלבום "האלבום האקוסטי" כלל שמונה שירים אותם הקליט בנאי בליווי משה לוי על פסנתר ואקורדיאון, ועוד שניים אותם הקליט בנאי בשיתוף פעולה ראשון עם אחיו, אביתר בנאי - ביצוע של מאיר לשירו של אביתר "יש לי סיכוי" וביצוע משותף של שניהם לשירו של מאיר "אצלך בעולם". בין השירים שהוקלטו במיוחד לאלבום האקוסטי היו גם "הגשם הראשון", שהיה השיר הראשון אותו כתב בנאי ומעולם לא הוקלט, והשיר "רכה כמו משי", אותו כתב בנאי לאריק סיני ומעולם לא הקליט אותו בעצמו. את האוסף ערך דרור נחום, וניהול הפרויקט היה של חיים שמש. האוסף הגיע במהרה למעמד אלבום זהב ובהמשך למעמד אלבום פלטינה. לאור התגובות הנלהבות מהדיסק השני האקוסטי הוא יצא בהמשך כדיסק בפני עצמו. משה לוי - הפקה מוזיקלית, פסנתר, אקורדיאון, פנדר רודס מאיר בנאי - שירה וגיטרה עיצוב עטיפה: יהודה דרי מפיק: חיים שמש האלבום כמה אהבה ביוטיוב הרשמי של מאיר בנאי האלבום האקוסטי ביוטיוב הרשמי של מאיר בנאי
מרוץ אפריקה אקו

מרוץ אפריקה אקו  (Africa Eco Race) הוא מרוץ ראלי רייד הנערך מדי שנה בצפון אפריקה מאז 2009, בעקבות ביטול ראלי דקר ב-2008, והעברתו לאמריקה הדרומית. בדומה לראלי דקר, המרוץ נערך בדרך כלל בחודש ינואר למשך כשבועיים. הראלי נותן דגש מיוחד לביטחון המשתתפים ופיתוח בר-קיימא. בנוסף להיבט הספורטיבי של הראלי, הוא שם דגש על מודעות אישית לאחריות אקולוגית. מאהלי החנייה הליליים נבחרים רחוק מערים ושדות התעופה והמתחרים מוצאים את עצמם באמצע המדבר, רחוק מכל דבר, ותלויים בעזרה הדדית, סולידריות וידידות. הראלי נערך לראשונה ב-2009 על ידי צוות מארגן צרפתי. תוואי המסלול דמה למסלולי ראלי דקר המקוריים וכלל קטע תחרות קצר במרסיי בצרפת ומשם, בהפלגה לעבר מרוקו. התוואי, באורך של כ-6,500 קילומטר, עבר דרך מאוריטניה והסתיים בדקר, סנגל. גם בשנים הבאות נבחר תוואי דומה, אך הזינוק החל ממקומות שונים בדרום אירופה. ב-2016 ו-2017 הוזנק המרוץ ממונקו. במרוץ משתתפים רוכבי אופנועים, נהגי מכוניות ונהגי משאיות. בקרב נהגי המכוניות, הצרפתי ז'אן לואי שלסר הוא המנצח הבולט בכל שנות המרוץ עם שישה ניצחונות מ-2009 עד 2014 במכונית מטיפוס באגי שעוצבה על ידו. במרוץ בינואר 2017 זכה בקטגוריית האופנועים הישראלי גב סלע, בטרם מלאו לו 18 שנה. הוא ניצח בהפרש מצטבר של 50 דקות את יריבו הנורווגי פאל אנדרס אוליוולסטר שהיה המנצח בשנתיים שקדמו. מדיה וקבצים בנושא מרוץ אפריקה אקו בוויקישיתוף אתר האינטרנט הרשמי של מרוץ אפריקה אקו (בצרפתית ובאנגלית) אתר מרוץ אפריקה אקו (באנגלית) דיווח חי בעת המרוץ (באנגלית) Journal L'Equipe du 9 mai 2008(הקישור אינו פעיל) Mototribu.com ניר בן זקן, ניצחון מדהים: גב סלע בן ה-17 זכה בראלי אקו אפריקה, באתר ynet, 14 בינואר 2017
היכל התרבות

האם התכוונתם ל... אולם קונצרטים – "היכל התרבות" הוא שמם של אולמות קונצרטים בערים שונות בישראל היכל התרבות (תל אביב) היכל התרבות באר שבע היכל התרבות פתח תקווה היכל התרבות מאיר ניצן ראשון לציון היכל התרבות - יד לבנים כפר סבא היכל התרבות נתניה היכל התרבות נהריה היכל התרבות אריאל היכל התרבות (תוכנית טלוויזיה) – תוכנית טלוויזיה קטגוריה:ישראל: אולמות קונצרטים
חבורת האיזומטריות

בטופולוגיה, חבורת האיזומטריות של מרחב מטרי היא חבורת ההעתקות ההפיכות מהמרחב אל עצמו, אשר משמרות מרחק -- הנקראת גם איזומטריות. חבורה זו מכילה את המידע אודות הסימטריות של המרחב, ובעזרתה ניתן ללמוד על המבנה שלו. בהינתן מרחב מטרי ( M , d ) {\displaystyle (M,d)} , איזומטריה של M {\displaystyle M} היא העתקה ϕ : M → M {\displaystyle \phi :M\to M} , חח"ע ועל, אשר משמרת מרחקים: d ( x , y ) = d ( ϕ ( x ) , ϕ ( y ) ) {\displaystyle d(x,y)=d\left(\phi (x),\phi (y)\right)} . קל להיווכח בכך שהרכבה של שתי איזומטריות והפכית של איזומטריה גם הן איזומטריות. על כן, אוסף האיזומטריות של מרחב נתון מהווה חבורה, המכונה חבורת האיזומטריות של המרחב M {\displaystyle M} . חבורת האיזומטריות של ספירה הנה החבורה האורתוגונלית (O(3. חבורת האיזומטריות של המספרים השלמים Z {\displaystyle \mathbb {Z} } (עם המרחק הרגיל בין מספרים) הנה החבורה הדיהדרלית האינסופית. חבורת האיזומטריות של מרחב מינקובסקי הנה חבורת פואנקרה.
נמל התעופה פודגוריצה

נמל התעופה פודגוריצה (במונטנגרית: Аеродром Подгорица) הוא נמל תעופה בינלאומי השוכן כ-11 ק"מ דרומית לעיר פודגוריצה, בירת מונטנגרו. נמל זה הוא אחד משני נמלי תעופה בינלאומיים במדינה, בנוסף לנמל התעופה טיווט הנמצא בטיווט. בקרב המקומיים ידוע הנמל בשם נמל גולובובצי (Golubovci), עקב מיקומו שנמצא תחת שיפוט עיירה בשם זה. הנמל שימש כבסיס פעולה מרכזי של חברת מונטנגרו איירליינס עד להפסקת פעילותה בדצמבר 2020. יעדי הטיסות הפופולריים מנמל התעופה פודגוריצה הם: בלגרד, ליובליאנה, ורשה, ממינגן (גרמניה), וינה, ציריך, מילאנו (מלפנסה), בודפשט, איסטנבול, פרנקפורט, פריז (CDG), שטוטגרט, רומא (פיומיצ'ינו), ליון, דיסלדורף, בולוניה, קופנהגן, בריסל (שרלרואה), ליסבון, לונדון (הית'רו), לונדון (סטנסטד), ואתונה. נמל התעופה נבנה במיקומו הנוכחי ב-1961. הוא כלל מסלול נחיתה באורך 2,500 וברוחב 45 מטר מאספלט. ב-1977 עבר הרחבה ושדרוג נוסף. רוב התנועה בתקופה זו כללה טיסות פנים לבלגרד, בירת יוגוסלביה, שמונטנגרו היוותה חלק ממנה. מדיה וקבצים בנושא נמל התעופה פודגוריצה בוויקישיתוף אתר האינטרנט הרשמי של נמל התעופה פודגוריצה Non-stop flights from Podgorica (TGD), FlightConnections ערך זה הוא קצרמר בנושא שדות תעופה ובנושא מונטנגרו. אתם מוזמנים לתרום לוויקיפדיה ולהרחיב אותו.
אליענה בקייר

אליענה בקייר (נולדה ב-31 במאי 1982) היא שחקנית ישראלית, התפרסמה לאחר השתתפותה בתוכנית המציאות "פרויקט Y" ובסדרת הטלוויזיה "השיר שלנו". אליענה בקייר גדלה ברעננה, בתו של אדוארדו, שף יליד ארגנטינה. למדה תיאטרון בבית הספר התיכון. במהלך שירותה הצבאי נפגעה בתאונת דרכים על ידי אוטובוס. בעקבות התאונה אושפזה למשך שבועיים ולאחר מכן עברה תהליך שיקום ארוך בבית לוינשטיין. במהלך השיקום עברה להתגורר בתל אביב והחלה לעבוד כברמנית. בקייר התפרסמה לראשונה בעונתה הראשונה של תוכנית המציאות "פרוייקט Y" של Yes בשנת 2003. בקייר הגיעה למקום השלישי בגמר התוכנית, והיא בין היחידים ממשתתפי העונה הראשונה של פרויקט Y שפיתחה קריירת משחק משמעותית. בשנת 2004 החלה לשחק בדרמה היומית "השיר שלנו" בתפקיד דנה שניר, המרשעת הטיפוסית, לצד נינט טייב, רן דנקר ומיה דגן למשך שתי עונות. בשנת 2005 השתתפה בעונתה הראשונה של תוכנית המציאות "רוקדים עם כוכבים", בה רקדה, יחד עם הרקדן אורון דהן, והם זכו בתחרות במקום הראשון. בשנת 2006 שיחקה בטלנובלה "ילדות רעות" של ערוץ 24, שם גילמה את אלינור, בחורה מפולפלת ודעתנית. באותה שנה שיחקה בסרט הקולנוע של איתן פוקס, "הבועה" לצד אוהד קנולר וציון ברוך. ואחרים. בנוסף השתתפה ב"פסטיגל גיבורי הממלכה האבודה", בפסטיגל זה זכתה במקום שני בשירה "החץ המנצח". בשנת 2007 שיחקה בסרטו של מנחם גולן "ריקוד מסוכן" ובסרטו של אסי דיין "רק כלבים רצים חופשי" (לצד איילת זורר וליאור אשכנזי). באותה שנה שיחקה בסדרה הקומית ללימוד עברית "23FM", ששודרה בערוץ 23. בשנת 2008 היא שיחקה תפקיד אורח בסדרה "הפיג'מות" בתפקיד עצמה ובנוסף, שיחקה תפקיד משני בסדרה "דני הוליווד" בתפקיד גלי קליסקי. בקייר השתתפה גם בעונה הרביעית והחמישית בסדרת הנוער "ראש גדול", בתור רחלי בביוף, אחותו של לירון (מייקל לואיס) ובתו של יואל בביוף (דן תורן), עיתונאית שמכניסה סדר לעיתון בית ספר. בשנת 2009 גילמה ציידת ערפדים במשך שתי עונות בסדרת הנוער "חצויה" ב-HOT. ב-2010 שיחקה בדרמה "15 דקות" ב-Yes. בנוסף, היא שיחקה תפקיד אורח בסדרה "תיכון השיר שלנו" בתפקיד דנה שניר. בשנת 2014 השתתפה בסרט התיעודי "אילוף הגוררת" של ריקי שלח. בשנת 2024 שיחקה בסדרה "ברלין בלוז" ששודרה ב-Yes הטלוויזיה בלוויין. במאי 2013 נישאה לבן זוגה ארנון פרלמן. את הזוג חיתן שר החינוך, הרב שי פירון בבית הכנסת אוהל מועד שבתל אביב. לבני הזוג ארבעה ילדים (מתוכם תאומים). הם מתגוררים בלונדון. אליענה בקייר, ברשת החברתית פייסבוק אליענה בקייר, ברשת החברתית אינסטגרם אליענה בקייר, במיזם "אישים" לתיעוד היצירה הישראלית אליענה בקייר, במסד הנתונים הקולנועיים IMDb (באנגלית) אליענה בקייר, באתר "אידיבי", מאגר הידע העברי לקולנוע ישראלי ועולמי אליענה בקייר, באתר ספר הקולנוע הישראלי אליענה בקייר, באתר AllMovie (באנגלית) אליענה בקייר, במסד הנתונים הקולנועיים KinoPoisk (ברוסית) יפעת הללי אברהם, ‏אליענה החדשה, באתר ‏מאקו‏, 30 במאי 2013 בר זגה, אליענה בקייר: "ברחתי לחו"ל כי היה לי קשה. הייתי בת 24, איך יכולתי להתמודד עם זה שהשיא כבר מאחוריי?", במדור "פנאי פלוס" באתר ynet‏, 15 במרץ 2024 אפרת וכטל, ‏אליענה בקייר אפילו לא ידעה כמה היא התגעגעה לשחק. עד עכשיו, באתר ‏מאקו‏, 21 במרץ 2024 דניאל רוגוב, יש לו כנפיים, באתר הארץ, 26 בספטמבר 2002 אמיר קמינר, אבא של אליענה במטבח, באתר ynet, 1 בספטמבר 2004 אדוה מלמד, בחיים אני ילדה טובה, באתר ynet, 5 בפברואר 2006 יפעת הללי אברהם, ‏קול כלה: אליענה בקייר נשואה, באתר ‏מאקו‏, 5 בדצמבר 2014 אפרת וכטל, ‏אליענה בקייר אפילו לא ידעה כמה היא התגעגעה לשחק. עד עכשיו, באתר ‏מאקו‏, 21 במרץ 2024
מנגינת הנדודים

"מנגינת הנדודים" הוא אלבום האולפן החמישי של מאיר בנאי. בנאי הפיק ועיבד את האלבום בעצמו ביחד עם הגיטריסט יאיר מיכאל, שעבד איתו ברצף מאז האלבום "גשם (אלבום)" בשנת 1987. כל המילים והלחנים לשירים היו של בנאי, מלבד "העוקד הנעקד והמזבח", שכתב אהוד מנור בהשראת "עת שערי רצון להיפתח", והשיר "ציורים בחלון", שאת מילותיו כתבה צרויה להב והלחין בנאי. בין השירים הבולטים באלבום היו "מנגינת הנדודים", "הפרא", כמה אהבה" ו"טוב לה וגם רע", שהיה בדיעבד רמז לבאות באלבום "שמע קולי" משנת 2007, שהוקדש כולו לפיוטים ותפילות. כל השירים נכתבו והולחנו על ידי מאיר בנאי.  נגנים קרדיטים נוספים טכנאי הקלטה: גיל תורן, פיני כהן טכנאי מיקס: גיל תורן, פיני כהן ("יום", "ליצן רחוב"), אוהד דקל ("הפרא", "טוב לה וגם רע") עיצוב עטיפה: יהודה דרי מפיק: זאב אולמן ייצוג וניהול אישי: רונן בן-טל ניהול הפקה: שרון דרי הוקלט ובושל באולפני די.בי. 1995-1996 האלבום מנגינת הנדודים ביוטיוב הרשמי של מאיר בנאי
בובי (אנימה)

בובי (ביפנית: 犬ボビー, בערבית: الكلب بوبي, "בובי הכלב") היא סדרת אנימה יפנית בת 40 פרקים. הסדרה מבוססת על מאנגה שפרסומה החל בשנת 1992. בשנת 1994 הוצאה גם משחק וידאו בנושא. בישראל שודרה הסדרה בחינוכית בדיבוב לערבית (שבוצע בירדן) עם כתוביות בעברית. בובי הוא כלב בול טרייר חביב שעם חברתו הילדה סיאקה ששייכת למשפחת יאקוזה. במהלך הסרט הם עוברים הרפתקות שונות. מידע על הסדרה ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
סוורקר הזקן, מלך שוודיה

סוורקר הזקן או סוורקר הראשון (בשוודית עתיקה: Swærkir konongær gambli;‏ מת ב-25 בדצמבר 1156) היה מלך שוודיה משנת 1130 ועד למותו. סוורקר היה בעל אדמות חשוב באסטריֶטלנד. על פי המסמך "החוק של וסטרייטלנד" (Västgötalagen) היה שמו של אביו קורנובה (Cornube), אך על פי "רשימת משוררי החצר" (Skáldatal) היה שמו של אביו קול (Kol). הוא הוכר כמלך בראשית שנות השלושים של המאה ה-12, כבש את וֵסְטְרָה יֶיטַאלַנְד והביס את מגנוס הראשון ששלט בו. סוורקר מלך במשך כ-26 שנים, אך לא ידוע רבות אודותיו. בתקופתו נוסדו המנזרים אלווסטרה, נידלה וורנהם. על פי כרוניקה רוסית, רפובליקת נובגורוד שנוסדה אז והעימות הצבאי הראשון שלה עם שוודיה ב-1142, במהלך תקופת מלכותו של סוורקר, פתחה תקופה ארוכה של כמאה שנים של שלום בין שתי המדינות שהובטחה על ידי נישואים בין שתי המשפחות השליטות. סוורקר נרצח במרכבתו כשעשה את דרכו דרך גשר אלבק שליד מנזר אלווסטרה אל טקסי חג המולד של 1156. רצח זה נחשב לפשע מזעזע, גם במושגים של ימי הביניים. החשוד במעשה הרצח היה הטוען לכתר, מגנוס הנריקסון. אשתו הראשונה של סוורקר הייתה אולבהילד, אלמנתו של אינגה הצעיר, שנמלטה מבעלה השני, נילס, מלך דנמרק. ממנה נולדו לו: יוהאן (יון): נהרג בידי איכרים זועמים באספת עם בתחילת שנות החמישים של המאה ה-12. ככל הנראה אביה של סיסיליה שהייתה רעייתו של קנוט הראשון, מלך שוודיה ואמו של אריק העשירי. קרל השביעי, מלך שוודיה אינגגרד: מתה ב-1204. אם המנזר של מנזר ורטה. הלנה: נישאה לקנוט החמישי, מלך דנמרק. אשתו השנייה של סוורקר הייתה ריצ'זה שאותה הוא נשא לאישה לאחר מותה של אולבהילד. ריצ'זה הייתה קודם לכן רעייתו של מגנוס הראשון, מלך שוודיה ושל וולודר ממינסק. מנישואים אלו נולד לו בן בשם בולסלב. בנוסף, נולד לו מאחת משתי הנשים הללו או מאישה בלתי ידועה בן בשם סון (Sune) בשנת 1154 לערך. מדיה וקבצים בנושא סוורקר הזקן, מלך שוודיה בוויקישיתוף Philip Line, Kingship and State Formation in Sweden: 1130 - 1290, BRILL, 2007, pp 80-89 סוורקר הזקן, מלך שוודיה, באתר "Find a Grave" (באנגלית)
פדקס פורום

פדקס פורום (באנגלית: FedExForum) הוא אולם ספורט עירוני הממוקם בממפיס האולם מכיל 18,000 מקומות ישיבה ובו משחקת קבוצת ממפיס גריזליס. קודם לכן שיחקה הקבוצה בהיכל הפירמידה שהכיל 20,000 מקומות. מדיה וקבצים בנושא פדקס פורום בוויקישיתוף ערך זה הוא קצרמר בנושא אצטדיונים ומתקני ספורט ובנושא ארצות הברית. אתם מוזמנים לתרום לוויקיפדיה ולהרחיב אותו.
אנג'לה קרטר

אנג'לה אוליב קרטר-פיארס (אנגלית: Angela Olive Carter-Pearce; ‏7 במאי 1940 – 16 בפברואר 1992) כתבה בשם אנג'לה קרטר, הייתה מחברת רומנים, סיפורים קצרים ועיתונאית. ידועה בעמדות הפמיניסטית שלה. ב-2008 דירג אותה הטיימס במקום ה-10 ברשימת "חמישים הסופרים הבריטיים הטובים ביותר מ-1945". ב-2012 נבחר הרומן שלה, "לילות בקרקס", כיצירה הטובה ביותר שזכתה בפרס לזכרו של ג'יימס טיית. נולדה כאנג'לה אוליב סטאלקר באיסטבורן, מזרח סאסקס, ב-1940, לסופיה אוליב והוג אלכסנדר סטאלקר. בתקופת מלחמת העולם השנייה פונתה קרטר מלונדון המופגזת ליורקשיר כדי להתגורר עם סבתה. כנערה מתבגרת היא סבלה מאנורקסיה. לאחר שסיימה את לימודיה בחטיבה העליונה בסטויאהם וקפלהם, בדרום לונדון, היא הלכה בעקבות אביה והחלה לעבוד כעיתונאית בקרודון אדוורטייסמנט. קרטר למדה ספרות אנגלית באוניברסיטת בריסטול. היא הייתה נשואה פעמיים; נישואיה הראשונים היו ב-1960 לפול קרטר. גירושיהם התרחשו ב-1972. ב-1969 היא השתמשה בכספי הזכייה שלה מ"פרס סומרסט מוהם" כדי לעזוב את בעלה, ועברה להתגורר בטוקיו לשנתיים. את ניסיונה בטוקיו היא מתארת בספרה: "Nothing Sacred" כחוויה ממנה היא למדה מה המשמעות של להיות אישה. שם היא גם הפכה לפמיניסטית. קרטר המשיכה לפרסם כתבות רבות על חוויותיה בעיתונים ובספרים. לאחר מכן תיירה קרטר בארצות הברית, אסיה ואירופה, כאשר היא נעזרת לשם כך בשליטתה בשפות צרפתית וגרמנית. בחלק ניכר משנות ה-70 המאוחרות ושנות ה-80 של המאה העשרים, בילתה קרטר כסופרת מרצה במספר אוניברסיטאות באנגליה. ב-1977 נישאה קרטר למארק פיירס, שאיתו הביאה לעולם את בנה. ב-1979 יצא לאור ספרה "חדר הדמים". בנוסף להיותה סופרת בעלת דמיון פורה, תרמה קרטר מאמרים רבים בעיתונים בריטיים ידועים, כמו למשל הגרדיאן ואינידיפנדנט. חלקם קובצו בספרה Shaking a Leg. כמה מסיפוריה הקצרים הושמעו ברדיו, והיא גם כתבה שני תסכיתים לרדיו. שניים מספרייה עובדו לסרטים, כאשר היא לוקחת חלק פעיל בעיבוד. זמן קצר לפני שנפטרה החלה קרטר לכתוב ספר המשך לספרה של שרלוט ברונטה, "ג'יין אייר". אמנם היא לא סיימה אותו, אך הותירה אחריה עלילת המשך בסיסית לרומן הידוע. אנג'לה קרטר נפטרה בביתה בגיל 51 ב-1992 בביתה בלונדון כתוצאה מסרטן הריאה. מתוך מגוון עבודותיה, הספר "חדר הדמים" (הקיבוץ המאוחד, 1997) הוא היחיד שתורגם לעברית. Shadow Dance (1966) a.k.a. Honeybuzzard The Magic Toyshop (1967) Several Perceptions (1968) Heroes and Villains (1969) Love (1971) The Infernal Desire Machines of Doctor Hoffman (1972) a.k.a. The War of Dreams The Passion of New Eve (1977) Nights at the Circus (1984) Wise Children (1991) Fireworks: Nine Profane Pieces (1974) also published as Fireworks: Nine Stories in Various Disguises and Fireworks The Bloody Chamber (1979) The Bridegroom (1983) (Uncollected short story) The Company of Wolves (1984) Black Venus (1985) published as Saints and Strangers (US) American Ghosts and Old World Wonders (1993) Burning Your Boats (1995) Five Quiet Shouters (1966) Unicorn (1966) Unicorn: The Poetry of Angela Carter (2015) לקניית הספרים שלה (אנגלית) מדיה וקבצים בנושא אנג'לה קרטר בוויקישיתוף אנג'לה קרטר, ברשת החברתית Goodreads ביבליוגרפיה (באנגלית) אנג'לה קרטר אנג'לה קרטר, באתר אנציקלופדיה בריטניקה (באנגלית) אנג'לה קרטר, באתר "Find a Grave" (באנגלית) The 50 greatest British writers since 1945. 5 January 2008. The Times. Retrieved on 2010-03-05. אנג'לה קרטר, חדר הדמים, הקיבוץ המאוחד, 1997 The unconventional life of Angela Carter — prolific author, reluctant feminist
תיבת TATA

תיבת TATA (באנגלית: TATA box, ידוע גם כתבנית גולדברג-הוגנס) הוא מוטיב הנמצא ברצף ה-DNA באזור הפרומוטור של גנים באאוקריוטים ובארכאונים. לכ-24% מהגנים האנושיים יש תיבת TATA בפרומוטור. תיבה זו נחשבת כמאפיין של ליבת פרומוטור. אל רצף זה נקשרים פקטורי שעתוק כלליים או היסטונים, והוא מעורב בתהליך השעתוק על ידי RNA פולימראז. תיבת TATA זוהתה לראשונה בשנת 1978 במעבדתו של דוד הוגנס בארצות הברית. תיבת ה-TATA כוללת את הרצף TATAAA או וריאציה קרובה. הרצף נמצא במיקום מסוים, כ-25-35 זוגות בסיסים מאתר תחילת השעתוק. הרצף נחשב לרצף שמור מבחינה אבולוציונית, ומקורו בשלב מוקדם של היצורים האיקריוטים. במהלך שעתוק, החלבון שנקשר לתבנית TATA (ידוע כ- TBP, TATA binding protein) יוצר כיפוף במבנה ה-DNA של שמונים מעלות, וכן פותח את מבנה הסליל הכפול של ה-DNA. בגלל שהתבנית עשירה בבסיסים אדנין ותימין, ההפרדה נעשית בקלות יחסית, מכיוון שזיווג הבסיסים שלהם חלש יחסית לזיווג שבין ציטוזין וגואנין. חלבון ה-TBP הוא חלבון חריג, מכיוון שהוא נקשר באזור המיינור גרוב של מבנה הסליל הכפול, בעזרת מבנה שניוני של משטח בטא. תיבת ה-TATA נפוצה באתרי קישור של RNA פולימראז II. פקטור השעתוק TFIID נקשר לתיבה, ולאחר מכן TFIIA נקשר במעלה הזרם לאתר הקישור של TFIID, ו-TFIIB נקשר במורד הזרם אליו. ה-RNA פולימראז מזהה את קומפלקס החלבונים הזה, וכן פקטורי שיעתוק נוספים - TFIIF, TFIIE ו-TFIIH. זה מאפשר את תחילת השעתוק, כך שהפולימראז ממשיך לנוע במורד הזרם, כאשר TFIID ו-TFIIA נשארים קשורים לתיבת ה-TATA, באופן שמולקולות נוספות של RNA פולימראז II יוכלו להיקשר לאותו אתר. ההצטברות של מולקולות RNA פולימראז ופקטורי שעתוק נקראת קומפלקס השעתוק הבזאלי, אשר מייצר כמות בזאלית (נמוכה) של תעתיקים. כדי להעלות את רמות הביטוי נדרשת מעורבות של פקטורים אחרים, כגון תיבת CAAT. רוב הגנים אינם מכילים תיבת TATA, ומשתמשים באלמנט האינישיאטור (Initiator), או ה-(DCP (downstream core element. עם זאת, חלבון ה-TPB תמיד מעורב, ומאולץ להיקשר ל-DNA על אף שההתאמה אינה מלאה. תעתוק (ביולוגיה) מדיה וקבצים בנושא תיבת TATA בוויקישיתוף